b'\n_START_ARTICLE_\nKaty Perry\n_START_SECTION_\nTidlig liv\n_START_PARAGRAPH_\nKaty Perry ble f\xc3\xb8dt 25. oktober 1984 i Santa Barbara i California i USA. Hun er det mellomste barnet til to pastorer, og har \xc3\xa9n eldre s\xc3\xb8ster og \xc3\xa9n yngre bror. Hun vokste opp med \xc3\xa5 lytte til gospelmusikk og hun sang i kirken fra hun var ni \xc3\xa5r til hun var seksten \xc3\xa5r gammel. Perry deltok p\xc3\xa5 kristne leire og skoler. Som barn l\xc3\xa6rte Perry seg \xc3\xa5 danse i en presentasjonshall i Santa Barbara. Hun ble l\xc3\xa6rt opp av dansere, og begynte med swing, Lindy Hop og jitterbug._NEWLINE_Perry begynte opprinnelig \xc3\xa5 synge fordi \xc2\xabp\xc3\xa5 det tidspunktet kopierte jeg alt s\xc3\xb8steren min gjorde\xc2\xbb. Hun pr\xc3\xb8vde konstant \xc3\xa5 f\xc3\xa5 foreldrenes oppmerksomhet bort fra s\xc3\xb8steren, som p\xc3\xa5 den tiden tok sangtimer. S\xc3\xb8steren brukte \xc3\xa5 \xc3\xb8ve med kassetter, og Perry tok kassettene for seg selv n\xc3\xa5r s\xc3\xb8steren ikke merket det. Hun begynte \xc3\xa5 \xc3\xb8ve p\xc3\xa5 sangene og fremf\xc3\xb8rte dem til foreldrene sine. De foreslo at hun ogs\xc3\xa5 skulle begynne \xc3\xa5 ta sangtimer. Hun grep sjansen og tok timer fra hun var 9 til seksten \xc3\xa5r gammel. I en stund gikk hun p\xc3\xa5 Music Academy of the West i Santa Barbara og studerte italiensk opera._NEWLINE_Perry datet vokalisten i Gym Class Heroes, Travis McCoy, som hun m\xc3\xb8tte i et platestudio i New York, av og p\xc3\xa5 i flere \xc3\xa5r. Etter mer enn et \xc3\xa5r med vennskap og tilfeldig dating, ble de seri\xc3\xb8se med forholdet sitt rett f\xc3\xb8r de dro p\xc3\xa5 turn\xc3\xa9 med Warped Tour 2008. Perry og McCoy slo opp i desember 2008. I april 2009 begynte de \xc3\xa5 date igjen. Hun var gift med komikeren Russell Brand fra 2010 til 2012.\n_START_SECTION_\n2001-2007: Begynnelsen\n_START_PARAGRAPH_\nDa hun var 15 \xc3\xa5r, begynte syngingen hennes i kirken \xc3\xa5 tiltrekke seg oppmerksomhet fra rockeveteraner fra Nashville, Tennessee. De tok henne med seg for \xc3\xa5 finpusse p\xc3\xa5 l\xc3\xa5tskrivingen hennes. I Nashville begynte Perry \xc3\xa5 spille inn demoer, l\xc3\xa6rte \xc3\xa5 spille gitar og \xc3\xa5 skrive sanger av countrymusikk-veteraner. Perry ble signert til det kristne plateselskapet Red Hill, der hun spilte inn sitt f\xc3\xb8rste album da hun var 15 \xc3\xa5r. Under sitt ekte navn, Katy Hudson, gav hun ut sitt selvtitulerte gospel/rock album i 2001. Albumet var ikke suksessfullt. Da hun var 17 \xc3\xa5r, forlot Perry hjemstedet sitt og drog til Los Angeles, hvor hun jobbet sammen med Glen Ballard p\xc3\xa5 et l\xc3\xa5talbum for plateselskapet Island Def Jam. Albumet var planlagt \xc3\xa5 bli utgitt i 2005. Perry ble sparket fra Island Def Jam. Noen av sangene Perry og Ballard hadde jobbet sammen med, \xc2\xabBox\xc2\xbb, \xc2\xabDiamonds\xc2\xbb og \xc2\xabLong Shot\xc2\xbb, ble utgitt p\xc3\xa5 Perry\'s offisielle MySpace-side. \xc2\xabSimple\xc2\xbb, en av sangene hun spilte inn sammen med Ballard, ble utgitt p\xc3\xa5 soundtracket til filmen The Sisterhood of the Traveling Pants, som hadde premiere i 2005._NEWLINE_Hun pr\xc3\xb8vde lykken hos Columbia Records i 2004. Plateselskapet var p\xc3\xa5 sin side ikke mottagelige for hennes visjon, og \xc2\xabsatte henne ikke i f\xc3\xb8rersetet\xc2\xbb. En av Columbias id\xc3\xa9er var \xc3\xa5 sette Perry sammen med plateproduksjonsteamet The Matrix, som p\xc3\xa5 den tiden jobbet med et album, for \xc3\xa5 jobbe som deres kvinnelige vokalist. Albumet ble aldri gitt ut, men hun fikk oppmerksomhet fra musikkpressen: begynnelsen p\xc3\xa5 musikkarrieren hennes startet da magasinet Blender kalte henne \xc2\xabThe Next Big Thing\xc2\xbb i oktober 2004. Uten noen albumprosjekter, begynte Perry \xc3\xa5 spille inn sitt eget. Da omtrent \xc3\xa5tti prosent av det var ferdig, bestemte Columbia seg for \xc3\xa5 sparke henne fra selskapet._NEWLINE_Mens hun ventet p\xc3\xa5 \xc3\xa5 finne et annet plateselskap, jobbet hun i et selvstendig A&R-selskap, kalt Taxi Music. I 2006 ble Perry \xc3\xa5 se p\xc3\xa5 slutten av videoen til P.O.D.s singel \xc2\xabGoodbye for Now\xc2\xbb. Hun ble ogs\xc3\xa5 \xc3\xa5 se i Carbon Leafs video \xc2\xabLearn to Fly\xc2\xbb og i Gym Class Heroes\' video \xc2\xabCupid\'s Chokehold\xc2\xbb, hvori hun spilte Travis McCoys mulige kj\xc3\xa6reste. Sangene hennes ble etter hvert oppdaget av Virgin Records\' CEO, Jason Flom, deretter lederne av Capitol Records, som signerte henne til Capitol Music tidlig i 2007. Hun forandret etternavnet sitt til Perry, som er pikenavnet hennes mors, fordi \xc2\xabKaty Hudson\xc2\xbb var for likt skuespiller Kate Hudson.\n_START_SECTION_\n2008-n\xc3\xa5tid: One of the Boys\n_START_PARAGRAPH_\nEtter at hun ble signert til Capitol Records, begynte Perry \xc3\xa5 spille inn sanger for hennes f\xc3\xb8rste offisielle mainstream album, One of the Boys. En av hennes managements umiddelbare bekymringer var \xc3\xa5 opprettholde et image for henne. En kampanje ble startet i november i 2007 samtidig som videoen til singelen \xc2\xabUr So Gay\xc2\xbb hadde som m\xc3\xa5l \xc3\xa5 introdusere henne til musikkverdenen. En digital EP, ledet av \xc2\xabUr So Gay\xc2\xbb, ble senere utgitt for \xc3\xa5 skape et \xc2\xabonline buzz\xc2\xbb. Dette var en suksessfull handling som resulterte i at Perry fikk oppmerksomhet fra Madonna, som nevnte henne p\xc3\xa5 KISS FM og KRQs JohnJay & Rich morgenshow i Arizona, der hun p\xc3\xa5stod at \xc2\xabUr So Gay\xc2\xbb var hennes \xc2\xabfavorittsang akkurat n\xc3\xa5\xc2\xbb. 10. mars 2008 spilte hun seg selv i tv-serien Wildfire, i episoden "Life\'s Too Short". _NEWLINE_Mens oppstyret rundt Perry bygget seg opp, gikk hun et steg videre med \xc3\xa5 reklamere for albumet. Albumets offisielle hovedsingel \xc2\xabI Kissed a Girl\xc2\xbb, ble gitt ut 6. mai 2008. Mens sangen klatret til topps p\xc3\xa5 hitlistene, opptr\xc3\xa5dte Perry p\xc3\xa5 den \xc3\xa5rlige Warped Tour-turn\xc3\xa9en sommeren 2008, som managementet hennes brukte for \xc2\xab\xc3\xa5 vise henne som en troverdig artist og for \xc3\xa5 v\xc3\xa6re sikker p\xc3\xa5 at hun ikke ble sett p\xc3\xa5 som et one-hit wonder\xc2\xbb. Singelen ble en kommersiell suksess og var nummer 1 i 7 uker p\xc3\xa5 Billboard Hot 100-listen. Sangen har siden den gang blitt en stor hit verden over, og sammen med USA har den toppet listene i mer enn 20 land, inkludert Australia, Canada og Storbritannia. 12. juni 2008 spilte Perry seg selv p\xc3\xa5 s\xc3\xa5peoperaen The Young and the Restless, og poserer p\xc3\xa5 juni-coveret til det oppdiktede magasinet Restless Style. _NEWLINE_One of the Boys ble utgitt 17. juni 2008 med blandede anmeldelser. Albumet har n\xc3\xa5dd 9.-plass p\xc3\xa5 Billboard 200, og har, fra februar 2009, solgt over 800 000 eksemplarer i USA. Albumet ble sertifisert som platina av Recording Industry Association of America. Perry utgav sin andre singel, \xc2\xabHot N Cold\xc2\xbb, som gav henne den andre topp-fem-singelen i et dusinvis av land rundt om i verden, inkludert USA der den kom s\xc3\xa5 h\xc3\xb8yt som #3 p\xc3\xa5 Billboard Hot 100, Storbritannia, Australia, Irland og New Zealand. Den toppet ogs\xc3\xa5 listene i Tyskland, Canada og Danmark. Etter at Perry var ferdig med \xc3\xa5 turnere p\xc3\xa5 Warped Tour, drog hun p\xc3\xa5 turn\xc3\xa9 i Europa. Senere lanserte hun sin f\xc3\xb8rste turn\xc3\xa9 der hun var hovedattraksjon, Hello-Katy-turn\xc3\xa9en, i januar 2009. \xc2\xabI Kissed a Girl\xc2\xbb tjente Perry en nominasjon i kategorien Best Female Pop Vocal Performance p\xc3\xa5 Grammy Awards 2009. Perry var nominert i fem kategorier p\xc3\xa5 MTV Video Music Awards 2008, blant annet som Best New Artist og Best Female Video, men den tapte hun til Britney Spears. Hun vant Best New Act p\xc3\xa5 MTV Europe Music Awards 2008, der hun ogs\xc3\xa5 var en av programlederne, og Best International Female Artist p\xc3\xa5 BRIT Awards 2009. 9. februar 2009, ble b\xc3\xa5de \xc2\xabI Kissed a Girl\xc2\xbb og \xc2\xabHot N Cold\xc2\xbb sertifisert som tre-ganger platina av Recording Industry Association of America for individuelle digitale salg for over tre millioner. _NEWLINE_Det selvtitulerte albumet til The Matrix, der Perry er med, ble senere gitt ut via teamets plateselskap, Let\'s Hear It, samtidig som hun var midt i solo-turn\xc3\xa9en sin. Da utgivelsesdatoen var klar, hadde \xc2\xabI Kissed a Girl\xc2\xbb gjort det bra p\xc3\xa5 listene. Matrix-bidragsyter Lauren Christy snakket med Perry om avgj\xc3\xb8relsen, men hun ville vente med utgivelsen til hennes fjerde singel p\xc3\xa5 One of the Boys var blitt utgitt. Allikevel ble The Matrix utgitt 27. januar 2009, via iTunes Store.\n_START_SECTION_\n2010: Teenage Dream\n_START_PARAGRAPH_\nPerrys album Teenage Dream ble utgitt 24. august i USA og 30. august i resten av verden, inkludert Norge. _NEWLINE_Den f\xc3\xb8rste singelen California Gurls, er skrevet og produsert av blant andre Bonnie McKee, Max Martin, Benny Blanco og Dr. Luke, og skulle egentlig bli sluppet 25. mai, men ble lekket, og derfor bestemte Capitol Records seg for \xc3\xa5 slippe den tidligere, og 7. mai ble den offisielle datoen. Med p\xc3\xa5 sangen er ogs\xc3\xa5 Snoop Dogg. Sangen er et svar p\xc3\xa5 Jay Zs\xc2\xab\xc2\xa0Empire State Of Mind\xc2\xbb. Perry syntes det var p\xc3\xa5 tide med en ny sang om California og LA, fra en jentes perspektiv._NEWLINE_California Gurls fikk en musikkvideo som viser Perry i en slags blanding av Alice in Wonderland og Charlie and the Chocolate Factory, hvor hun befinner seg i \xc2\xabCandyfornia\xc2\xbb, et land laget av sukkerspinn og andre s\xc3\xb8tsaker. Det viser seg at hele landet er et brettspill, og den som spiller er Snoop Dogg. Perry roter rundt i landet og befrir alle California Gurls\'ene som Snoop Dogg har fanget, slik at hun til slutt kan bekjempe ham og hans onde h\xc3\xa6r av gummibj\xc3\xb8rner ved \xc3\xa5 peppre dem alle ned med krem som sprutes ut av BH-en hennes.\n_START_SECTION_\nMusikalsk stil og innflytelser\n_START_PARAGRAPH_\nPerrys musikalske innflytelser er Alanis Morissette, pop rockere Cyndi Lauper, Pat Benatar, Joan Jett, Shirley Manson, og den britiske sangeren og l\xc3\xa5tskriveren Freddie Mercury. Siden hun vokste opp med \xc3\xa5 h\xc3\xb8re p\xc3\xa5 gospel, hadde Perry f\xc3\xa5 referanser da hun begynte \xc3\xa5 spille inn sanger. Da produsenten spurte henne om hvem hun ville samarbeide med, svarte Perry at hun ikke hadde aning. Den natta drog hun med moren sin til et hotell. Der slo hun p\xc3\xa5 VH1 og s\xc3\xa5 produsent Glen Ballard snakke om Alanis Morissette; Ballard produserte Morissettes Jagged Little Pill, albumet som hadde en \xc2\xabstor innflytelse\xc2\xbb p\xc3\xa5 Perry. Hun fortalte hennes f\xc3\xb8rste samarbeidspartner at hun hadde bestemt seg for \xc3\xa5 jobbe med Ballard. Produsenten arrangerte et m\xc3\xb8te for henne og Ballard i Los Angeles. Perry presenterte ham en sang, og en dag senere ble hun ringt opp av ham. Ballard hjalp Perry med \xc3\xa5 utvikle seg i noen \xc3\xa5r. _NEWLINE_Perry beskrev musikken sin ved \xc3\xa5 si, \xc2\xabnoen viste meg den forleden, og jeg har brukt den siden.\xc2\xbb If\xc3\xb8lge henne, \xc2\xabhun har forandret seg mye mellom alderen 15 til 23.\xc2\xbb Hennes f\xc3\xb8rste album dveler p\xc3\xa5 gospelmusikk. Hun fortalte at perspektivet hennes i musikk var \xc2\xablukket og veldig strengt\xc2\xbb, og at alt hun gjorde var relatert til kirken. Hennes andre album, One of the Boys, er blitt beskrevet som \xc2\xabverdslig\xc2\xbb og \xc2\xabrock\xc2\xbb, selv om det reflekterer en avskjed med hennes musikalske r\xc3\xb8tter. Perry forventer \xc3\xa5 spille inn flere popsanger for sitt neste album._NEWLINE_Perry er kunstnerisk involvert i prosjektene sine, spesielt i l\xc3\xa5tskrivingsprosessen. Siden hun kunne spille gitar, begynte hun \xc3\xa5 skrive sanger hjemme hos seg selv, og senere presentere dem for produsentene sine. Perry tok inspirasjon fra forskjellige ting, de fleste er referanser til spesifikke \xc3\xb8yeblikk i livet hennes. Hun sa at det var enkelt for henne \xc3\xa5 skrive sanger om hjertesorg. De fleste av temaene i One of the Boys handler om hjertesorg, ten\xc3\xa5ringsopplevelser og \xc3\xa5 \xc2\xabspy i toaletter\xc2\xbb._NEWLINE_Sangene til Perry, spesielt \xc2\xabUr So Gay\xc2\xbb og \xc2\xabI Kissed a Girl\xc2\xbb, har skapt spetakkel n\xc3\xa5r de er bitt utgitt. Sangene har f\xc3\xa5tt reaksjoner fra religi\xc3\xb8se og homofile sektorer. Sangene har blitt stemplet som homofobiske og skyldige i \xc3\xa5 p\xc3\xa5skynde homoseksualitet. LGBT-grupper har sagt at Perry bruker \xc2\xabbi-nysgjerrighet\xc2\xbb som en m\xc3\xa5te \xc3\xa5 selge plater p\xc3\xa5. Perrys mor rapporterte til den britiske avisen Daily Mail at hun misliker datterens musikk og at hun kaller den \xc2\xabekkel og full av skam\xc2\xbb. Perry sa til MTV at moren hennes ble feilsitert og at det var falsk informasjon.\n_START_SECTION_\nOffentlig image\n_START_PARAGRAPH_\nPerry er kjent for den ukonvensjonelle m\xc3\xa5ten hun kler seg p\xc3\xa5. Stilen hennes er ofte humoristisk, ofte i lystige farger, som vekker minner fra forskjellige ti\xc3\xa5r, og med ofte bruk av frukt-formede tilbeh\xc3\xb8r, hovedsakelig vannmelon, som en del av antrekkene hennes. Da hun l\xc3\xa6rte \xc3\xa5 danse da hun var ung, fantaserte hun om \xc3\xa5 ha sin egen stil. Perrys forvandling til en artist begynte med mote, inspirert av den amerikanske skuespillerinnen Dominique Swains portrett i filmversjonen av novellen Lolita. Hun definerer stilen sin som \xc2\xabet p\xc3\xa5funn av forskjellige ting\xc2\xbb. Johnny Wujek, Perrys stylist, har beskrevet stilen hennes som \xc2\xabveldig fargesprakende og vintage\xc2\xbb. Moten hennes har f\xc3\xa5tt oppmerksomhet fra designere, som sa, til og med f\xc3\xb8r utgivelsen av \xc2\xabI Kissed a Girl\xc2\xbb, at hun fikk nesten like mye oppmerksomhet for stilen sin som for musikken._NEWLINE_I juni 2008 dukket Perry opp i et annonsebilde der hun poserte med en kniv. Anti-kniv-kampanjer kritiserte henne for \xc3\xa5 glamorisere kniver. Det ble hevdet at photoshooten var et tiltak for \xc3\xa5 gi Perry en \xc2\xabsexy, hard stil\xc2\xbb._NEWLINE_I desember unnskyldte Perry seg for den britiske sangeren Lily Allen for hennes kommentarer der hun kalte seg \xc2\xaben tynnere versjon\xc2\xbb av Allen. Hun sa at hun mente det som en sp\xc3\xb8k. Allen gjengjeldte og sa til en britisk radiostasjon at hun visste at Perry var en \xc2\xabamerikansk versjon\xc2\xbb av henne fordi plateselskapet deres trengte \xc3\xa5 finne noe kontroversielt og \xc2\xabspr\xc3\xb8tt\xc2\xbb som henne.'